CELEX: 62009CN0508
Language: lt
Date: 2009-12-08 00:00:00
Title: Byla C-508/09: 2009 m. gruodžio 8 d. pareikštas ieškinys byloje Europos Komisija prieš Italijos Respubliką

30.1.2010   
            
            
               LT
            
            
               Europos Sąjungos oficialusis leidinys
            
            
               C 24/45
            
         2009 m. gruodžio 8 d. pareikštas ieškinys byloje Europos Komisija prieš Italijos Respubliką
   
   (Byla C-508/09)
   2010/C 24/78
   Proceso kalba: italų
   
      Šalys
   
   
      Ieškovė: Europos Komisija, atstovaujama C. Zadra ir D. Recchia
   
      Atsakovė: Italijos Respublika
   
      Ieškovės reikalavimai
   
   
               —
            
            
               pripažinti, kad kadangi Sardinija priėmė ir taikė teisės aktus, susijusius su leidimu nukrypti nuo laukinių paukščių apsaugos sistemos, kurie neatitinka Direktyvos 79/409/EEB (1) 9 straipsnyje nustatytų sąlygų, Italijos Respublika pažeidė įsipareigojimus pagal Direktyvos 79/409 straipsnį,
            
         
               —
            
            
               priteisti iš Italijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Komisija mano, kad Sardinijos priimti teisės aktai neatitinka Direktyvos 79/409 9 straipsnio nuostatų.
   2004 m. vasario 13 d. Regioninis įstatymas Nr. 2 dėl išimtinės medžioklės ir pagal šį įstatymą priimti 2004 m. Dekretas 3/V bei 2006 m. Dekretas 8/IV, neatitinka direktyvos 9 straipsnio reikalavimų, nes:
   
               —
            
            
               tam tikrais atvejais buvo prašoma mokslų komiteto nuomonės, tačiau šios nuomonės nebuvo laikomasi, jei ji būdavo neigiama, kitais atvejais šios nuomonės net nebuvo prašoma,
            
         
               —
            
            
               jie yra nepakankamai motyvuoti (kiek tai susiję su apsaugos išimtine medžiokle reikalavimais, nagrinėtomis alternatyvomis, pasiektais rezultatais),
            
         
               —
            
            
               juose nėra įtvirtinta adekvati kontrolės sistema, leidžianti patikrinti, ar yra laikomasi sąlygų, kuriomis grindžiama išimtis, ir reaguoti laiku,
            
         
               —
            
            
               minėtas įstatymas nereikalauja laikytis direktyvos 9 straipsnio 2 dalyje numatytų nuostatų, ir todėl šios sąlygos kalbant apie nukrypstančias priemones nėra nurodytos.
            
         2004 m. vasario 13 d. Regioninis įstatymas Nr. 2 buvo iš dalies pakeistas 2006 m. gegužės 11 d. Regioniniu įstatymu Nr. 4. Nepaisant šių pakeitimų, 2004 m. vasario 13 d. Regioninis įstatymas Nr. 2 ir juo remiantis priimtas 2009 m. sausio 30 d. Dekretas Nr. 2225/DecA/3 neatitinka direktyvos 9 straipsnio reikalavimų, nes:
   
               —
            
            
               konsultavimosi su mokslo įstaiga aplinkybė neužkerta kelio nepakankamai motyvuotų ir pagrįstų nukrypstančių aktų priėmimui ir aktų be mokslo įstaigos nuomonės priėmimui,
            
         
               —
            
            
               iš dalies pakeistas Regioninis įstatymas 2/2004 nenumato pareigos dėl kiekvienos nukrypstančios priemonės nurodyti Direktyvos 79/409 9 straipsnio 2 dalyje numatytas sąlygas (Dekretas 2225 šiuo požiūriu turi spagų).
            
         
      (1)  1979 m. balandžio 2 d. Tarybos Direktyva dėl laukinių paukščių apsaugos (OL L 103, p. 1; 2004 m. specialusis leidimas lietuvių k., 15 sk., 1 t., p. 98)